Cuneiform Tablet TC 3 21
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ ù dan-a-šùr qí-bi-ma 2 GÚ 10 ma-na AN.NA ku-nu-ku 40 ku-ta-nu qá-dum ša li-wi-tim ŠÀ.BA 1 TÚG ša ša-at-a-šùr dan-a-šùr li-il₅-qé 2 ANŠE ṣa-lá-ma-an 15 ma-na AN.NA-ak qá-tim mì-ma a-nim a-gu-a i-ra-de₈-a-ku-nu-tí 0.33333 ma-na 5 GÍN KÙ.BABBAR ù ni-is-ḫa-sú bé-ú-lá-tí-šu a-gu₅-a li-iš-qú-lá-ku-nu-tí 2 GÚ 10 ma-na AN.NA ku-nu-ku 40 TÚG.ḪI.A qá-dum ša li-wi-tim 2 ANŠE.ḪI.A ṣa-lá-ma-an 15 ma-na AN.NA-ak qá-tim mì-ma a-nim ku-lu-ma-a i-ra-de₈-a-ku-nu-tí ša sà-ri-dim ša-bu AN.NA ù TÚG.ḪI.A e-mì-da-ma lu a-na u₄-me qú-ur-bu-tim lu a pá-tí-ú-tim dí-na a-li KÙ.BABBAR 1 GÍN e-li-a-ni ki-ma ta-le-e-a-ni dí-na-ma KÙ.BABBAR ù u₄-me i-na ṭup-pí-ku-nu wa-dí-a-nim šu-ma DAM.GÀR lá ša ki-ma qá-qí-dí-ku-nu a-šar ba-lá-ṭí-a ep-ša